| *RuneScape* |
| --- |
|  |
| Kūrėjas | Jagex Games Studio |
| Leidėjas | Jagex Games Studio |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | 2001 m. sausio 4 d. |
|
| Žanras (-ai) | MMORPG |
| Režimas | Daugelio žaidėjų |
|
| Reitingai | 89 % teigiamų atsiliepimų |
| **Platforma** | Microsoft Windows, macOS, Linux, Android, iOS |
| Versija |  |
| Variklis | RuneTek (nuosavas variklis) |
| Reikalavimai | priklauso nuo platformos |
| Platinimas | {{{media}}} |
|
| Licencija | {{{licencija}}} |
| Pirmtakas | {{{pirmtakas}}} |
| Kitos dalys | *Old School RuneScape* |
| Oficiali svetainė |

**RuneScape** – kompiuterinis internetinis daugelio žaidėjų žaidimas vaidmenimis (MMORPG), sukurtas bendrovės „Jagex Ltd". 2001 m. sausio 4 d. išleistas „RuneScape" leidžia žaidėjams pasirinkti mokamą (*P2P – Pay to Play*) bei nemokamą (*F2P – Free to Play*) versijas. „RuneScape" iš pradžių buvo naršyklinis žaidimas, sukurtas Java programavimo kalba, tačiau 2016 m. iš esmės perrašytas C++ kalba.

Žaidime sukurta daugiau nei 300 mln. paskyrų, o Gineso pasaulio rekorduose „RuneScape" įrašytas kaip daugiausiai žaidėjų turintis ir labiausiai atnaujinamas nemokamas MMORPG žanro žaidimas.

2018 m. duomenis žaidimas per visą savo gyvavimo istoriją uždirbo daugiau nei 1 milijardą JAV dolerių.

Istorija
--------

Pirmoji „RuneScape" versija buvo Andrew Gower, 1998 m. pradėtas projektas. Ši versija ženkliai skyrėsi nuo šiuolaikinio „RuneScape", buvo sukurta MUD žaidimų pagrindu, pasižymėjo izometriniu vaizdu ir vadinosi „DeviousMUD". Projektas nebuvo išleistas į rinką. Antroji versija buvo pradėta visiškai naujai 1999 m. ir buvo labai panaši į pirmtaką, išlaikė tą patį pavadinimą „DeviousMUD". Nors A. Gower ir išleido žaidimą beta testavimui, po savaitės žaidimo plėtojimas buvo nutrauktas.

Dar tais pačiais metais A. Gower grįžo prie projekto, šį kartą padedamas brolių Paul ir Ian. Žaidimo variklis buvo perdarytas veikti ant trijų dimensijų grafikos. Pavadinimas buvo pakeistas į „RuneScape" ir išleistas 2001 m. sausio 4 d. Gruodžio mėnesį buvo įkurta kompanija „Jagex Limited", kuriai buvo perduotos visos „RuneScape" autorinės teisės. „Jagex Ltd." iki šiol atnaujina ir tobulina „RuneScape" žaidimą. Andrew Gower buvo paaukštintas iki kompanijos viršininko. Trečioji versija buvo naudojama iki 2018 m. vadinosi „RuneScape Classic".

2002 m. vasario 27 d. „Jagex" pristatė naują narystės paslaugą. Nuo šiol žaidėjams buvo leidžiama už 5 JAV dol. per mėnesį tapti „RuneScape" žaidimo prenumeratoriais, po ko jie įgytų prieigą prie naujų įgūdžių, įvairiausių naujų vietovių ir daiktų. Nariai taip pat kartą per savaitę sulaukdavo žaidimo atnaujinimų. Tapę prenumeratoriais žaidėjai įgydavo daugiau privalumų lyginant su kitais žaidėjais.

Ketvirtoji versija buvo pradėta visiškai naujai. Žaidimas buvo pritaikytas trimačiam vaizdui. Ketvirtosios versijos beta versija pasirodė 2003 m. gruodžio 1 d. o galutinė versija buvo išleista 2004 m. kovo 29 d. 
2013 m. atkurta kaip „Old School RuneScape" versija. Nors žaidimas buvo atkurtas, tačiau pastaroji versija išlieka populiaresnė už naująją.

Penktoji versija, pavadinta „RuneScape HD", žaidimui suteikė gerokai atnaujintą grafiką, platesnį ekrano rezoliucijos pasirinkimą. Bandomoji versija prenumeratoriams buvo išleista 2008 m. liepos 1 d. o po dviejų savaičių ją galėjo išbandyti ir visi norintys. Prieš išleidimą „Jagex" šią versiją pristatė 2008 m. E3 parodoje ir susilaukė daug susidomėjimo.

2010 m. kovo mėnesį „Runescape" žaidime atsirado nauja detalė – kelionės po požemius. Taip pat žaidimo pavadinimas pakeistas į „Runescape: Dungeons of Daemonheim".

2013 m. pasirodė šeštoji versija; žaidimas buvo perdarytas veikti HTML5 aplinkoje ir pervadintas į „Runescape 3". 2016 m. pasirodė septintoji versija.

Apžvalga
--------

„Old School RuneScape" kovos sistema. Nors žaidimas buvo atkurtas 2013 m. tačiau pastaroji versija išlieka populiaresnė už naująją.
Žaidimo veiksmas vyksta viduramžių tematikos fantastikos pasaulyje *Gielinor*, suskirstytame į skirtingas karalystes, regionus ir miestus. Žaidėjai gali keliauti po pasaulį įvairiais būdais, įskaitant pėsčiomis, pasitelkdami stebuklingus burtus ir kitais būdais. Kiekviename regione žaidėjas gali susidurti kovoje su kompiuterio valdomais skirtingų tipų monstrais, rinkti išteklius ir vykdyti užduotis ir tokiu būdu kelti lygius bei rinkti patirties taškus ir tobulinti turimus įgūdžius.

Žaidėją žaidime atstoja jo paties susikurtas avataras. „RuneScape" nėra linijinio siužeto; veikiau žaidėjai patys nusistato savo tikslus ir uždavinius. Tarpusavyje žaidėjai sąveikauja prekiaudami, keisdamiesi žaidimo daiktais, bendraudami ar dalyvaudami minižaidimuose bei užsiimdami kitokia veikla, kuri gali būti konkurencinio bei kovinio arba kooperacinio pobūdžio.

Kova – labai svarbus žaidimo aspektas. Tai yra vienas iš pagrindinių būdų prasimanyti pinigų ir daiktų. Be kovos daugelio žaidimo užduočių nepavyktų užbaigti. Kovos įgūdžiai taip pat svarbūs kovojant su kitais žaidėjais dvikovų arenose ar bet kurioje pasaulio vietoje.

Serveriai
---------

„RuneScape" serverių žemėlapis
2011 m. lapkričio mėn. duomenimis, visame pasaulyje veikė 139 angliški „RuneScape" serveriai, kuriuos žaidėjai ir pati „Jagex" vadina tiesiog „pasauliais". Serverių yra Jungtinėje Karalystėje, JAV, Kanadoje, Nyderlanduose, Australijoje, Švedijoje, Suomijoje, Belgijoje, Airijoje, Norvegijoje, Danijoje, Naujojoje Zelandijoje, Meksikoje, Prancūzijoje, Lietuvoje ir Indijoje. Naujų serverių pridedama pagal poreikį. Kiekvienas „RuneScape" serveris yra pajėgus atlaikyti iki 2000 žaidėjų vienu metu, kartu visuose serveriuose gali žaisti daugiau kaip 278 000 žaidėjų. Serveriai skirstomi į nemokamus ir mokamus.

Kritika
-------

Žaidimas kritikuojamas dėl monotoniškumo – neretai užduotys iš žaidėjo reikalauja nesibaigiančių veiksmų atkartojimų. Dėl to žaidėjai įprastai atsitraukia nuo žaidimo ir, pavyzdžiui, naudojasi dviem įnagiais vienu metu, žiūri televiziją, naršo internete. Gali sukelti priklausomybę, nemaža dalis žaidėjų galutinai neapleidžia žaidimo ir po 15 metų. Tą išduoda žaidime skelbiamos naujienos, įgyjami apsiaustai, suteikiami senbuviams. Dalis žaidimo paskyrų sukurtos tam, kad būtų galima pasipelnyti iškeičiant auksinius į tikrus pinigus. Anksčiau buvo masiškai kuriamos kinų programomis valdomos paskyros. 2011 m. duomenimis, po masinio tokių paskyrų ištrinimo atskleista, kad daugiau nei pusė aktyvių žaidėjų buvo robotai.

Šaltiniai
---------

1. „RuneScape ® on Steam". *store.steampowered.com*. Nuoroda tikrinta 2021-05-17.
2. ↑  „RuneScape ® on Steam". *store.steampowered.com*. Nuoroda tikrinta 2021-05-17.
3. ↑  Marshall, Cass (2021-04-22). „RuneScape is coming to mobile, along with PC cross-save". *Polygon*. Nuoroda tikrinta 2021-05-17.
4. ↑  „Runescape celebrates its 20th anniversary with a 'Grand Party' and special rewards". *PC Gamer*. 2021-01-04. Nuoroda tikrinta 2022-01-04.
5. ↑  Saltzman, Marc (2012-07-29). „Five things you didn't know about 'RuneScape'". *USAToday*. Suarchyvuotas originalas 2013-05-21. Nuoroda tikrinta 2012-07-31.  Nežinomas parametras `|url-status=` ignored (pagalba)
6. ↑  Dring, Christopher (10 September 2018). „Jagex profit and revenue spike in another record year". GamesIndustry.biz. Nuoroda tikrinta 22 July 2020.
7. ↑  Dodson, Sean (2003-12-11). „Rune to move". *The Guardian* (UK). Suarchyvuotas originalas 2009-04-27. Nuoroda tikrinta 2008-07-12.  Nežinomas parametras `|url-status=` ignored (pagalba)
8. ↑  Dobson, Jason (2007-05-03). „Q&A: Behind RuneScape's 1 Million Subscriber Success". *Gamasutra*. Suarchyvuotas originalas 2010-05-06. Nuoroda tikrinta 2010-04-25.  Nežinomas parametras `|url-status=` ignored (pagalba)
9. ↑  Funk, John (2008-07-23). „WarCry and Jagex Talk RuneScape". WarCry Network. Suarchyvuotas originalas 2011-07-29. Nuoroda tikrinta 2010-04-25.  Nežinomas parametras `|url-status=` ignored (pagalba)
10. ↑  PC Gamer presents RuneScape". PC Gamer. March 2013. pp. 5, 7, 11, 15.
11. ↑  Hafer, T. J. (2013-02-22). „Runescape community guarantees the return of "old school" servers". *PC Gamer*. Nuoroda tikrinta 2021-07-12.
12. ↑  „RuneScape 3 Now Live". *RuneScape News*. Jagex. 2013. Nuoroda tikrinta 2014-02-18.
13. ↑  „God Letters: Issue 16 – Guthix Dispels Rumours". *RuneScape Knowledge Base*. Jagex. Suarchyvuotas originalas 2011-07-29. Nuoroda tikrinta 2008-07-10.
14. ↑  „RuneScape World Map". Jagex. 2012-05-25. Suarchyvuotas originalas (Image) 2009-04-07. Nuoroda tikrinta 2012-06-27.
15. ↑  „Transportation – Introduction". *RuneScape Knowledge Base*. Jagex. Suarchyvuotas originalas 2011-07-29. Nuoroda tikrinta 2008-07-10.
16. ↑  Wingfield, Nick (2006-10-05). „The Knights of Networking: Online Fantasy Game RuneScape Has Dull Graphics, but It's Free, Luring Millions to Play, Mingle". *Wall Street Journal* (Dow Jones & Company, Inc). p. B.1. Suarchyvuotas originalas 2017-03-12. Nuoroda tikrinta 2017-03-11.  Nežinomas parametras `|url-access=` ignored (pagalba)
17. ↑  Jagex. „Play Old School RuneScape - World Server List". *Oldschool RuneScape*. Nuoroda tikrinta 2018-11-03.
18. ↑  "Game-world locations renamed" Archyvuota kopija 2012-03-22 iš Wayback Machine projekto.
19. ↑  „RuneScape World List". Jagex. Suarchyvuotas originalas 2011-07-29. Nuoroda tikrinta 2009-06-20.
20. ↑  „Singapore server relocated". *RuneScape News*. Jagex. 2003-08-25. Suarchyvuotas originalas 2011-07-29. Nuoroda tikrinta 2007-07-31.
21. ↑  Wagner, James Au (2008-07-14). „RuneScape Moves to Come Out of the Shadows". GigaOM. Suarchyvuotas originalas 2011-07-29. Nuoroda tikrinta 2008-07-14.
22. ↑  Tingle, Adam (2011-04-06). „Runescape Review: 2011 Re-Review - Edit". MMORPG.com. Suarchyvuotas originalas 5 November 2011. Nuoroda tikrinta 2012-03-06.  Nežinomas parametras `|url-status=` ignored (pagalba)
23. ↑  „RuneScape Interview - Bringing Gielinor To Mobile And Plotting Its Future". *TheGamer*. 2021-05-24. Nuoroda tikrinta 2021-07-12.
24. ↑  Sherrill, Cameron (2021-06-16). „On the All-Consuming Emotion of Earning a Skill Cape in 'RuneScape'". *Esquire*. Nuoroda tikrinta 2021-07-12.
25. ↑  Ruokis, Simonas. „RuneScape – smagi pramoga arba kova dėl išgyvenimo". *15min.lt*. Nuoroda tikrinta 2021-07-12.
26. ↑  Senior, Tom (2011-11-03). „Runescape bot nuking event bans 1.5 million bots in one day". *PC Gamer*. Nuoroda tikrinta 2021-07-12.

Nuorodos
--------

* Oficiali „RuneScape" svetainė
* RuneScape Wiki (oficialioji)